CELEX: 62008CO0445
Language: el
Date: 2009-07-09 00:00:00
Title: Διάταξη του Δικαστηρίου (τρίτο τμήμα) της 9ης Ιουλίου 2009.#Kurt Wierer κατά Land Baden-Württemberg.#Αίτηση για την έκδοση προδικαστικής αποφάσεως: Verwaltungsgerichtshof Baden-Württemberg - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Άδεια οδήγησης - Οδηγία 91/439/ΕΟΚ - Αφαίρεση εθνικής άδειας οδήγησης λόγω οδήγησης σε κατάσταση μέθης - Μη προσκόμιση της αναγκαίας ιατρο-ψυχολογικής γνωμάτευσης για την έκδοση νέας άδειας οδήγησης εντός του κράτους μέλους υποδοχής - Άδεια οδήγησης εκδοθείσα εντός άλλου κράτους μέλους - Έλεγχος, από το κράτος μέλος υποδοχής, της προϋπόθεσης διαμονής - Δυνατότητα του κράτους μέλους υποδοχής να στηριχθεί σε πληροφοριακά στοιχεία που παρέσχε ο κάτοχος της άδειας οδήγησης δυνάμει της υποχρεώσεως συνεργασίας που υπέχει από το εθνικό δίκαιο του κράτους μέλους υποδοχής - Δυνατότητα διενέργειας ερευνών εντός του κράτους μέλους που έχει εκδώσει την άδεια οδήγησης.#Υπόθεση C-445/08.

Διάταξη του Δικαστηρίου (τρίτο τμήμα) της 9ης Ιουλίου 2009 – Wierer κατά Land Baden-Württemberg
      (Υπόθεση C‑445/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Άδεια οδήγησης – Οδηγία 91/439/ΕΟΚ – Αφαίρεση εθνικής άδειας οδήγησης λόγω οδήγησης σε κατάσταση μέθης – Μη προσκόμιση της αναγκαίας ιατρο‑ψυχολογικής γνωμάτευσης για την έκδοση νέας άδειας οδήγησης εντός του κράτους μέλους υποδοχής
         – Άδεια οδήγησης εκδοθείσα εντός άλλου κράτους μέλους – Έλεγχος, από το κράτος μέλος υποδοχής, της προϋπόθεσης διαμονής – Δυνατότητα του κράτους μέλους υποδοχής να στηριχθεί σε πληροφοριακά στοιχεία που παρέσχε ο κάτοχος της άδειας οδήγησης δυνάμει
         της υποχρεώσεως συνεργασίας που υπέχει από το εθνικό δίκαιο του κράτους μέλους υποδοχής – Δυνατότητα διενέργειας ερευνών εντός του κράτους μέλους που έχει εκδώσει την άδεια οδήγησης»
      
      Μεταφορές – Οδικές μεταφορές – Άδεια οδήγησης – Οδηγία 91/439 (Οδηγία 91/439 του Συμβουλίου, όπως τροποποιήθηκε με τον κανονισμό 1882/2003, άρθρα 1 § 2, 7 § 1, και 8 §§
         2 και 4) (βλ. σκέψεις 59-63 και διατακτ.)
      
      Αντικείμενο
      
         
               Αίτηση εκδόσεως προδικαστικής αποφάσεως – Verwaltungsgerichtshof Baden-Württemberg – Ερμηνεία του άρθρου 9 της οδηγίας 91/439/ΕΟΚ
                  του Συμβουλίου, της 29ης Ιουλίου 1991, για την άδεια οδήγησης (EE L 237, σ. 1) – Μη αναγνώριση της άδειας οδήγησης που εκδόθηκε
                  σε άλλο κράτος μέλος παρά τη μη συνδρομή της προϋπόθεσης διαμονής – Δυνατότητα του κράτους μέλους υποδοχής να στηριχθεί, προς
                  εξακρίβωση του κατά πόσο συνέτρεχε η προϋπόθεση διαμονής κατά τον χρόνο της έκδοσης της άδειας, στα στοιχεία που ο κάτοχος
                  της άδειας έχει παράσχει, λόγω της υποχρέωσης συνεργασίας που υπέχει, κατά τη διοικητική ή την ένδικη διαδικασία ή ενδεχομένως
                  να προβεί σε έρευνες εντός του κράτους μέλους που εξέδωσε την άδεια – Κάτοχος εθνικής άδειας οδήγησης από τον οποίο αφαιρέθηκε
                  η άδεια λόγω οδήγησης σε κατάσταση μέθης και ο οποίος δεν μπόρεσε να υποβάλει την ιατρικο-ψυχολογική γνωμάτευση που είναι
                  αναγκαία για την απόκτηση νέας άδειας στο κράτος διαμονής του
               
            Διατακτικό
      Το Δικαστήριο διατάσσει:
      Τα άρθρα 1, παράγραφος 2, 7, παράγραφος 1, και 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου
         1991, για την άδεια οδήγησης, όπως τροποποιήθηκε με τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου,
         της 29ης Σεπτεμβρίου 2003, έχουν την έννοια ότι δεν επιτρέπουν σε κράτος μέλος να αρνηθεί να αναγνωρίσει στο έδαφός του το
         δικαίωμα οδήγησης που απορρέει από άδεια οδήγησης που χορηγήθηκε σε μεταγενέστερο χρόνο από άλλο κράτος μέλος σε πρόσωπο το
         οποίο είχε αποτελέσει προηγουμένως, εντός του κράτους μέλους υποδοχής, αντικείμενο μέτρου αφαίρεσης προγενέστερης άδειας λόγω
         οδήγησης σε κατάσταση μέθης, η δε δεύτερη αυτή άδεια εκδόθηκε σε χρόνο κατά τον οποίο δεν ίσχυε η απαγόρευση της υποβολής
         αίτησης για την έκδοση νέας άδειας, αν αποδεικνύεται:
      
      –        ότι, βάσει των εξηγήσεων και των πληροφοριών που ο κάτοχος της άδειας αυτής παρέσχε κατά τη διοικητική ή την ένδικη διαδικασία
         συμμορφούμενος προς την υποχρέωση συνεργασίας που του επιβάλλει το εθνικό δίκαιο του κράτους μέλους υποδοχής, η προϋπόθεση
         της διαμονής δεν τηρήθηκε από το κράτος μέλος που εξέδωσε την άδεια αυτή,
      
      ή
      –        ότι οι πληροφορίες που συνελέγησαν κατά τις έρευνες που διεξήγαγαν οι διοικητικές αρχές και τα δικαστήρια του κράτους μέλους
         υποδοχής εντός του κράτους μέλους που εξέδωσε την άδεια δεν αποτελούν πληροφορίες μη επιδεχόμενες αμφισβήτηση, προερχόμενες
         από το δεύτερο αυτό κράτος και πιστοποιούσες ότι ο κάτοχος της άδειας δεν είχε τη συνήθη διαμονή του στο έδαφος του κράτους
         μέλους αυτού κατά τον χρόνο έκδοσης άδειας οδήγησης από το κράτος αυτό.